wickkiey/tamil-wikipedia-chunked huggingface dataset:
# விக்கிப்பீடியா:புதிய நிருவாகிகளுக்கான அறிவுரை

## செயற்பாடு

- நிருவாகி நிலை ஓர் வெற்றிக் கோப்பை அல்ல என்பதை நினைவில் வையுங்கள். எனவே பொதுவாக, கடந்த ஆறு மாதங்களாகவோ அல்லது ஒரு வருடமோ பங்களித்தவந்த வண்ணமே தொடருங்கள். ஏதேனும் பிணக்கை சமரசம் செய்ய உங்களால் உதவ முடியும் என்பதும் அத்தகைய பிணக்குகளை தீர்க்கவோ அல்லது கட்டுரையை மேம்படுத்த வழிகாட்டவோ முடியும் என்பதும் உண்மைதான். ஆனால் இத்தகைய சமயங்களில் நீங்கள் நிருவாகியாக இருப்பதை விட உதவுவது உங்களது பட்டறிவும் விக்கி கொள்கைகள் குறித்த அறிதலும் நன்னெறியுமேயாகும். இந்தப் பண்புகள் நீங்கள் நிருவாகியாக நியமிக்கப்படுவதற்கு முன்னரே இருந்தவைதாம். இந்தப் பண்புகள் நிருவாகியில்லாத பிற பயனரிடமும் இருப்பதைக் காணலாம். இந்தப் பண்புகளே உங்களுக்கு முக்கியத்துவத்தையும் மதிப்பையும் தருகின்றன; நிருவாகி நிலையல்ல. சுருங்கச் சொன்னால், நிருவாகியாக இல்லாதபோதும் பட்டறிவும் கொள்கைப் புரிதலும் கொண்டவர்களால் நிருவாகிக்கு இணையாக இத்தகைய நிலைமைகளில் தீர்வு காணவியலும். மற்றவர்களின் கருத்துக்களுக்கு மதிப்பு கொடுத்து உங்கள் கருத்துக்களுகளுக்கு அவர்களது மதிப்பை எதிர்பாருங்கள். நீங்கள் நிருவாகி என்பதால் மற்றவர்கள் நீங்கள் சொல்வதைக் கேட்க வேண்டும் என எதிர்பார்க்காதீர்கள்.  
- நிருவாகிகளுக்கு சில அதிகாரங்கள் வழங்கப்பட்டுள்ள போதிலும் அவற்றைப் பயன்படுத்துமுன் நன்றாகப் பகுத்துணர வேண்டும். இதனால் நிருவாகிகள் காவல்துறை, நீதித்துறை போல கடமையாற்ற வேண்டுமென்பதல்ல. உங்கள் பொறுப்பை காப்பாளர் பணிபோல கருதவும். கட்டிடக் காப்பாளர் கட்டிடத்தின் ஒவ்வொரு அறையின் சாவியையும் வைத்திருப்பார்; அறையை சுத்தம் செய்யவும் பணியாளர் வரும்போது நல்ல சூழல் நிலவுவதை உறுதி செய்யவும் இப்பொறுப்பு அவருக்கு கொடுக்கப்பட்டுள்ளது. அவரிடம் அறைகளின் திறவுகோல்கள் இருப்பதால் பணியாளர்களை அறையில் வைத்துப் பூட்டவும் செய்யலாம் அல்லது விளையாட்டாக அறைக்கலன்களை அப்புறப்படுத்தலாம். அதேபோல நிருவாகிக்கு பல்வேறு பராமரிப்பு பணிகளுக்காக அதிகாரங்கள் வழங்கப்பட்டுள்ளன. இவற்றில் சிலவற்றின் மூலம் பயனர்களை தடை செய்யலாம் அல்லது பக்கங்களை தொகுக்க இயலாவண்ணம் பாதுகாக்கலாம். ஆனால் இந்த அதிகாரங்களை கூடியவரையிலும் நமது பகுத்துணர்வு மூலமாக மட்டுமே பயன்படுத்துவதைத் தவிர்க்க வேண்டும். மாறாக, விக்கிப்பீடியா கொள்கைகள் மிகத் தெளிவாக குறிப்பிட்டவாறே இந்த அதிகாரங்களை பயன்படுத்த வேண்டும். இது பெரும்பாலும் தானியக்கமாக செயற்படுத்தக் கூடியதாக அளவில் இருக்கும். கொள்கைகள் வரையறுக்கபடாத விடயங்களில் வலுவான இணக்க முடிவு கண்டு, சமூகத்தின் முடிவினை நிறைவேற்றுபவராக நிருவாகி இருக்க வேண்டும். ஐயங்கள் எழுந்தால் அவற்றை நிருவாகிகளுக்கான அறிவிப்புப்பலகையில் எழுப்பலாம் அல்லது பிற நிருவாகிகளுடன் ஐஆர்சி தொடர்பில் உரையாடி முடிவெடுக்கலாம். பட்டறிவுள்ள பிற நிருவாகிகளின் அறிவுரையை அல்லது உதவியை நாடத் தயங்காதீர்கள். கவனமாகவும் இராசதந்திரத்துடனும் செயல்படுங்கள்; அதேநேரம் தேவைப்பட்டால் உங்கள் கருவிகளை பயன்படுத்தத் தயாராகவிருங்கள்.  
- நீங்கள் சம்பந்தப்பட்ட விடயங்களில் செயலெடுப்பதைத் தவிருங்கள். உங்களுக்கு யாரேனும் தொல்லை கொடுத்தால் தொடர்பற்ற நிருவாகியொருவரை உங்களுக்காக சரிசெய்ய துணைக்கழைக்கலாம்.  
- கூடியவரை விக்கிக்கொள்கைகளை எழுதியவாறே கண்டிப்புடன் வழக்கறிஞர் போல செயற்படுத்தாமல் அதன் அடிப்படையைப் புரிந்துகொண்டு நெகிழ்வாக செயலாற்றுங்கள்.
- நமது கொள்கை, "விதிகளை மீறு" என்பதை முதல்முறை பயன்படுத்துவது நல்லது; புதுப்பயனர்களின் விதிமீறல்களைப் புரிந்துணர்வுடன் அணுகவும். இருப்பினும் நல்லறிஞர்களுக்குமே வழிகாட்டுதல் தேவைப்படும். கொள்கைகளே நம்மை வழிகாட்டுவனவாக இருத்தல் வேண்டும்.
# சாப்டூர் அழகாபுரி

**அழகாபுரி** என்பது (*Alagapuri*) இந்தியாவின் தமிழ்நாடு மாநிலத்தில் மேற்கு தொடரச்சி மலையின் அடிவாரத்தில் அமைந்துள்ள ஒரு சிறிய கிராமம் ஆகும். இது மதுரை மாவட்டம், சாப்டூர் ஊராட்சிக்கு உட்பட்டது. இதை சாப்டூர் அழகாபுரி என்று அழைப்பார்கள்.
# சாப்டூர் அழகாபுரி

## வரலாறு

சாப்டூர் அழகாபுரி 72 அங்கீகரிக்கப்பட்ட பழைய மதுரை பாளையங்களில் ஒன்று. இது தற்போதைய மதுரை மாவட்டத்தின் தே. கல்லுப்பட்டியில் இருந்து 19 கிமீ தொலைவில் அமைந்துள்ளது. இவ்வூரானது 1859ல் திருநெல்வேலி மாவட்டத்திலிருந்து மதுரை மாவட்டத்திற்கு மாற்றப்பட்டுள்ளது.இங்கு தேவேந்திர குல வேளாளர் சமூக மக்கள் வாழ்கின்றனர். இவர்களை குடும்பமார்கள் என்று அழைக்கப்படுகின்றனர். இங்கு வசிக்கும் அனைத்து மக்களும் விவசாயம் செய்து வாழ்கின்றனர். இந்தக் கிராமத்தில் முற்றிலும் தேவேந்திர குல வேளாளர் சமூகத்தை சேர்ந்த மக்கள் மட்டுமே பங்குனி பொங்கல் திருவிழாவாக ஸ்ரீ சந்தன மாரியம்மன் சாமி தரிசனம் செய்து வருகின்றனர் சித்திரை மாதத்தில் கள்ளழகர் பழையூரில் இருந்து சாப்டூர் மார்க்கமாக முதல் மரியாதை எஸ் அழகாபுரியை சேர்ந்த தேவேந்திரகுல வேளாளர் மக்கள் கள்ளழகருக்கு தீர்த்தம் தொலைத்து முதல் மரியாதை செலுத்தப்பட்டு வருகிறது ஆண்டுதோறும் இது தேவேந்திர குல வேளாளர் மக்களின் சிறப்பு
# சாப்டூர் அழகாபுரி

## புவியியல் அமைப்பு

9.69oN 77.59 oE ல் இவ்வூர் அமைந்துள்ளது.
# சாப்டூர் அழகாபுரி

## கோவில்கள்

- ஸ்ரீ முத்தாலம்மன் கோவில்
- ஸ்ரீ சந்தன மாரியம்மன் கோவில்
- ஸ்ரீ கள்ளழகர் கோவில்
- ஸ்ரீ பச்சை மலையப்பன் கோவில்
- கன்னிமார் சாமி கோயில்
- வேட்டை கருப்பண்ண சுவாமி கோயில்.
-
# சாப்டூர் அழகாபுரி

## கோவில்கள்

### திருவிழாக்கள்

வருடத்தின் பங்குனி மாதம் வளர்பிறையில் இந்த பங்குனிப்பொங்கல் திருவிழா கொண்டாடப்படுகிறது . இது, இக்கிராமத்தின் மிக முக்கியத் திருவிழா ஆகும். சந்தன மாரியம்மனுக்கு நன்றி தெரிவிக்கும் விதமாக இத்திருவிழா கொண்டாடப்படுகிறது. திருவிழா நடைபெறும் பொழுது வெளியூரில் வசிக்கும் அழகாபுரி மக்கள் அழகாபுரிக்கு வந்து தங்கள் சொந்தங்களுடன் இணைந்து இத்திருவிழாவைக் கொண்டாடுகிறார்கள். இந்த திருவிழா மூன்று நாட்கள் நடைபெறும்.அனைத்து விதமான நேர்த்திக் கடன்களும் இந்த மூன்று நாட்களில் கடா வெட்டுதல் முதல் நாளில் நடைபெறும் மேலும் அம்மனுக்குச் செலுத்தப்படும். முக்கியமான மூன்றாம் நாளன்று தங்கள் மாமன் முறை உறவினர் மேல் மஞ்சள் நீரை ஊற்றியும் மற்றும் வண்ணப்பொடிகளைத் தூவியும் தங்கள் மகிழ்ச்சியினை மக்கள் வெளிப்படுத்துவார்கள். சித்திரை மாதம் அழகர் ஆற்றில் இறங்கும் வைபோகத்திற்கு இங்குள்ள தேவேந்திர குல மக்கள் அனைவரும் தீர்த்தம் எடுத்துக் கொண்டு அழகர் மீது தெளித்து முதல் மரியாதை வழங்கப்படும்.
# மேல்சாந்தி

**மேல்சாந்தி** (**Melshanthi**) என்பவர் கேரளத்து சபரிமலை ஐயப்பன் கோயிலின் பூசைகளை ஏற்றுநடத்துபவராவார்.  
இந்த நம்பூதிரிகள் *தாழமண்* என்ற குறிப்பிட்ட குடும்பத்தில் இருந்து வருகின்றனர். இந்த நம்பூதிரி குடும்பத்தினர் தாழமண் மடம் என்ற இடத்தில் வசிக்கின்றனர். இந்த மடம் நடு கேரளத்தின் செங்கனூரில் உள்ளது. இக்குடும்பத்தினர் சபரிமலை தவிர ஆரியங்காவு, அச்சங்கோவில் மற்றும் குளத்துப்புழை அய்யப்பன் கோவில் ஆகிய இடங்களில் பூசைகளுக்குத் தலைமை வகிக்கின்றனர். இந்த நம்பூதிரிகள் இல்லாமல் படி பூசை, உதயஸ்தமான பூசை, கலச பூசை போன்றவற்றை செய்ய இயலாது.
# மேல்சாந்தி

## தேர்வு முறை

மேல்சாந்தியின் பதவிக்காலம் ஓராண்டாகும். அதாவது அக்டோபர் நடுவில் துவங்கி அடுத்த ஆண்டு அக்டோபர் நடுவரை. தேவசம் வாரியம் நான்கு வேதங்களைக் கற்றவர்களாகவும், மந்திரம், தந்திரம் ஆகியவற்றில் அனுபவம் கொண்டவர்களாகவும் உள்ளவர்கள் விண்ணப்பிக்க ஏதுவாக முன்னணி செய்தித் தாள்களில் சூலை இறுதியிலோ அல்லது ஆகத்து துவக்கத்திலோ அறிவிப்புகள் வெளியிடப்படுகிறது. ஏற்கனவே ஒருமுறை மேல்சாந்தியாக சேவை செய்தவர் மீண்டும் விண்ணப்பிக்க முடியாது.  
விண்ணப்பித்தவர்கள் தேவசம் வாரியத்தினரால் நேர்காணல் செய்யப்பட்டு பட்டியலிடப்படுகின்றனர். இவர்களில் இருந்து தகுதிவாய்ந்த ஏறக்குறைய 12 பேர்களின் பெயரை தெரிவு செய்து பின்னர் இவர்களின் பெயர்கள் தனித்தனி சீட்டுகளில் எழுதி ஒரு கிண்ணத்தில் போடப்படும். இன்னொரு கிண்ணத்தில் 11 வெற்றுச் சீட்டுகளும் ‘மேல்சாந்தி’ என்று எழுதப்பட்ட ஒரே ஒரு சீட்டும் சேர்க்கப்படும். பந்தளம் மகாராஜாவின் வாரிசு வழிவந்த பத்து வயதுக்கும் குறைவான ஒரு சிறுவனும் சிறுமியும்தான் குலுக்கல் சீட்டுகளை தேர்வு செய்து கொடுப்பர். இதற்காக குழந்தைகள் இருவரும் குலுக்கல் நாளன்று பம்பையில் நீராடி இருமுடி சுமந்து அழைத்து வரப்படுவர்.  
ஐயப்பன் சன்னதியில் குலுக்கல் நடைபெறும். பெயர் எழுதிய சீட்டுக்கள் கொண்ட கிண்ணத்தில் இருந்து ஒரு சீட்டும் இன்னொரு கிண்ணத்தில் இருந்து ஒரு சீட்டும் எடுக்கப்படும். யாருடைய பெயர் எடுக்கப் படும்போது இரண்டாவது கிண்ணத்தில் இருந்து மேல்சாந்தி என்ற சீட்டு எடுக்கப்படுகிறதோ அவர்தான் அடுத்த மேல்சாந்தியாக தேர்வு செய்யப்படுவார். இதேபோல்தான் மாளிகைபுரத்துக்கும் தேர்வு நடக்கும்.
# மெக்மோகன் கோடு

**மெக்மோகன் கோடு** (McMahon Line) திபெத் மற்றும் ஐக்கிய இராச்சியத்திற்கும் இடையே ஏற்பட்ட 1914 சிம்லா உடன்படிக்கையின் அடிப்படையில், பிரித்தானிய இந்தியா மற்றும் திபெத்திற்கும் இடையே, ஆங்கிலேயப் புவியியலரான ஹென்றி மெக்மோகன் என்பவரால் வரையப்பட்ட எல்லைக்கோடாகும்.
இந்தியாவின் கிழக்கு இமயமலை பகுதியில் இந்தியா மற்றும் சீனாவின் எல்லைப் பகுதிகளை வரையறுக்கும் எல்லைக் கோடு வரைந்தவர் மெக்மோகன் ஆவார்.  
தற்போது இந்தியா – சீனா நாடுகளுக்கு எல்லையாக அமைந்த மெக்மோகன் கோடு இன்றும் சர்ச்சைக்குரியதாக உள்ளது.  
சர்ச்சைக்குரிய மெக்மோகன் எல்லைக்கோடு குறித்து 1962இல் இந்திய சீனப் போர் ஏற்பட வழி வகுத்தது. இப்போரில் சீனா அருணாசலப் பிரதேசத்தின் சில பகுதிகளைக் கைப்பற்றியது.
# மெக்மோகன் கோடு

## இதனையும் காண்க

- கட்டுப்பாட்டு கோடு
- உண்மையான கட்டுப்பாட்டுக் கோடு
- அருணாசலப் பிரதேசம்
# லீலா காந்தி

**லீலா காந்தி** (பிறப்பு 1966) பிரவுன் பல்கலைக்கழகத்தில் பேராசிரியர் ஜான் ஹாக்ஸ் மனிதநேயம் மற்றும் ஆங்கிலம் மற்றும் பிந்தைய காலனித்துவ கோட்பாடு துறையில் ஒரு குறிப்பிடத்தக்க கல்வியாளர் ஆவார். முன்னதாக, அவர் சிகாகோ பல்கலைக்கழகம், லா ட்ரோப் பல்கலைக்கழகம் மற்றும் தில்லி பல்கலைக்கழகத்தில் கற்பிக்கும் பணியை மேற்கொண்டார். *பிந்தைய காலனித்துவ ஆய்வுகள்* என்ற கல்வி இதழின் நிறுவன இணை ஆசிரியராக உள்ள இவர், *போஸ்ட் காலனியல் டெக்ஸ்ட்* என்ற மின்னணு இதழின் ஆசிரியர் குழுவில் பணியாற்றினார். காந்தி கார்னெல் பல்கலைக்கழகத்தின் விமர்சனம் மற்றும் தியரி பள்ளியின் மூத்த உறுப்பினராக உள்ளார்.  
இவர் மகாத்மா காந்தி மற்றும் இராசகோபாலச்சாரி கொள்ளுப் பெயர்த்தியும், தேவதாஸ் காந்தியின் பெயர்த்தியும், இராமச்சந்திர காந்தியின் மகளும் ஆவார். இவர் சி.ராஜகோபாலாச்சாரியின் பேத்தி ஆவார். அவரது தந்தைவழி தாத்தா தேவதாஸ் காந்தி மகாத்மா காந்தியின் இளைய மகன் மற்றும் அவரது தந்தை விழி பாட்டி லட்சுமி சி.ராஜகோபாலாச்சாரியின் மகள் ஆவார்.
# லீலா காந்தி

## ஆரம்பகால வாழ்க்கை மற்றும் கல்வி

மும்பையில் பிறந்த லீலா, மறைந்த இந்திய தத்துவஞானி ராமசந்திர காந்தியின் மகள் மற்றும் இந்திய சுதந்திர இயக்கத் தலைவர் மகாத்மா காந்தியின் பேத்தியும் ஆவார். மகாத்மா காந்தியின் சில தத்துவங்களும் (உதாரணமாக அகிம்சை மற்றும் சைவம்) மற்றும் கொள்கைகள் நாடுகடந்த மற்றும் உள்நாட்டு மூலங்களால் பாதிக்கப்பட்டுள்ளன என்று அவர் பகுப்பாய்வு அளித்துள்ளார். இவர் தில்லி பல்கலைக்கழகத்தின் இந்து கல்லூரியில் இருந்து இளங்கலைப் படிப்பும், ஆக்ஸ்போர்டு பல்கலைக்கழகத்தின் பல்லியோல் கல்லூரியில் இருந்து முனைவர் பட்டம் பெற்றுள்ளார்.
# லீலா காந்தி

## பணிகள்

பிரவுன் பல்கலைக்கழகத்தில் பணியில் சேருவதற்கு முன் சிகாகோ பல்கலைக்கழகம், தில்லி பல்கலைக்கழகம், ல டுரோப் பல்கலைக்கழகம் ஆகியவற்றில் பேராசிரியராக இருந்தார். பின்னைக் குடியேற்ற நாடுகளைப் பற்றியும் அந்நாடுகளின் மொழி, நாகரிகம், பண்பாடு அரசியல் மாற்றங்கள் ஆகியன பற்றியும் ஆய்வு செய்தார். மின்னிதழான போஸ்ட் கலோனியல் டெக்ஸ்ட் என்பதன் ஆசிரியராக இருந்தார். இவர் கவிதைகளும் எழுதியுள்ளார்.
# லீலா காந்தி

## விமர்சனங்கள்

1998 ஆம் ஆண்டில் தனது முதல் புத்தகமான *பிந்தைய காலனித்துவ நெறிமுறைகள் மற்றும் ஜனநாயகத்தின் நடைமுறை: ஒரு விமர்சன அறிமுகம் வெளியிடப்பட்டதன்* மூலம், காந்தி "இந்தத் துறையை அதன் பரந்த தத்துவ மற்றும் அறிவுசார் சூழலின் அடிப்படையில் வரைபடமாக்குவதாகவும், பின்- காலனித்துவ கோட்பாடு மற்றும் பின்- கட்டமைப்புவாதம், பின் நவீனத்துவம், மார்க்சியம் மற்றும் பெண்ணியம் ஆகியவற்றுக்கு இடையே முக்கியமான தொடர்புகளை உருவாக்குவதாகவும் விவரித்தார்.  
அவரது அடுத்த புத்தகம், *பாதிப்புக்குள்ளான சமூகங்கள்*, ஓரினச்சேர்க்கை, சைவம், விலங்கு உரிமைகள், ஆன்மீகம் மற்றும் அழகியல் உள்ளிட்ட ஓரங்கட்டப்பட்ட வாழ்க்கை முறைகள், துணை கலாச்சாரங்கள் மற்றும் மரபுகளுடன் தொடர்புடையவர்கள் எவ்வாறு ஏகாதிபத்தியத்திற்கு எதிராக ஒன்றிணைந்து வலுவான பிணைப்புகளை உருவாக்கியது என்பதை [வெளிப்படுத்த] காலனித்துவ பாடங்கள் மற்றும் கலாச்சாரங்களுடன் " விவரித்தார்.  
இந்த வேலையின் மூலம், விருந்தோம்பல் மற்றும் " ஜெனோபிலியா " ஆகியவற்றின் நெறிமுறை வளாகங்களைச் சுற்றியுள்ள "பிந்தைய காலனித்துவ ஈடுபாட்டின் கருத்தியல் மாதிரியை" முன்மொழிந்ததற்காகவும், முதன்முறையாக பிந்தைய காலனித்துவ கோட்பாட்டிற்கு ஒரு வினோதமான முன்னோக்கைக் கொண்டுவருவதற்காகவும் காந்தி குறிப்பிடத்தக்கராவார்.  
காந்தியின் மூன்றாவது புத்தகம், *தி காமன் காஸ்*, இருபதாம் நூற்றாண்டின் முதல் பாதியில் ஜனநாயகத்தின் ஒரு நாடுகடந்த வரலாற்றை ஒழுக்க நெறிகள் மூலம் ஒழுக்கமான சுய-நாகரிகத்தின் பரந்த அர்த்தத்தில் முன்வைக்கிறது. இந்த புத்தகம் "தவறான உறவின் நிகழ்வுகளை முன்னறிவிக்கும் ஜனநாயகத்தின் மாற்று வரலாறு" மற்றும் "பிந்தைய காலனித்துவ ஆய்வுகளுக்கு எல்லையற்ற உள்ளடக்கம் மதிப்பின் மிக முழுமையான பாதுகாப்பு" என்று விவரிக்கப்பட்டுள்ளது.  
லீலா காந்தி கவிஞருமாவார். அவரது முதல் கவிதைத் தொகுப்பு, *மெஷர்ஸ் ஆஃப் ஹோம்*, 2000 ஆம் ஆண்டில் ரவி தயால் அவர்களால் வெளியிடப்பட்டது, மேலும் அவரது அடுத்தடுத்த கவிதைகள் பல புனைவுகளில் சேர்க்கப்பட்டுள்ளன.
# லீலா காந்தி

## வெளியிடப்பட்ட புத்தகங்கள்

- காந்தி, லீலா. *தி காமன் காஸ்: பிந்தைய காலனித்துவ நெறிமுறைகள் மற்றும் ஜனநாயகத்தின் நடைமுறை, 1900–1955* . சிகாகோ பல்கலைக்கழக பதிப்பகம் (2014). ஐஎஸ்பிஎன் &nbsp; 9780226019901 .
- காந்தி, லீலா மற்றும் டெபோரா எல். நெல்சன் பதிப்புகள்., *1948 இல்: உலகளாவிய மாற்றத்திற்கான இடைநிலை அணுகுமுறைகள்*, *விமர்சன விசாரணை*, சம்மர் 2014, தொகுதி 40 வெளியீடு 4. URL: https://www.jstor.org/stable/10.1086/673748
- பிளேக், ஆன்; லீலா காந்தி; மற்றும் சூ தாமஸ். *இருபதாம் நூற்றாண்டு புனைகதைகளில் காலனித்துவ கண்கள் மூலம் இங்கிலாந்து* . பால்கிரேவ் மேக்மில்லன் (ஆகஸ்ட் 18, 2001). ஐஎஸ்பிஎன் &nbsp; 0-333-73744-எக்ஸ் .
- எசேக்கியேல், நிசிம்; லீலா காந்தி; மற்றும் ஜான் தியர்ன். *சேகரிக்கப்பட்ட கவிதைகள் (ஆக்சுபோர்டு இந்தியா பேப்பர் பேக்குகள்)* . ஆக்சுபோர்டு யுனிவர்சிட்டி பிரஸ், அமெரிக்கா; 2 பதிப்பு (டிசம்பர் 13, 2005). ஐஎஸ்பிஎன் &nbsp; 0-19-567249-6
- காந்தி, லீலா. *பிந்தைய காலனித்துவ கோட்பாடு: ஒரு முக்கியமான அறிமுகம்* . கொலம்பியா யுனிவர்சிட்டி பிரஸ் (1998). ஐஎஸ்பிஎன் &nbsp; 0-231-11273-4 .
- காந்தி, லீலா. *பாதிப்புக்குள்ளான சமூகங்கள்: ஆன்டிகோலோனியல் சிந்தனை, ஃபின்-டி-சைக்கிள் தீவிரவாதம், மற்றும் நட்பின் அரசியல் (அரசியல், வரலாறு மற்றும் கலாச்சாரம்)* . டியூக் யுனிவர்சிட்டி பிரஸ் (ஜனவரி 2006). ஐஎஸ்பிஎன் &nbsp; 0-8223-3715-0 .
- காந்தி, லீலா. *வீட்டின் நடவடிக்கைகள்: கவிதைகள்* . ஓரியண்ட் லாங்மேன் விநியோகித்தார் (2000) .
# தஞ்சாவூர் தெற்கு வீதி காசி விசுவநாதர் கோயில்

**தஞ்சாவூர் தெற்கு வீதி காசி விசுவநாதர் கோயில்**, தமிழ்நாடு, தஞ்சை மாவட்டம், தஞ்சாவூரில் தெற்கு வீதியில் தெற்கு வீதி-எல்லையம்மன் கோயில் தெரு சந்திப்பில் அமைந்துள்ளது.
# தஞ்சாவூர் தெற்கு வீதி காசி விசுவநாதர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் தெற்கு வீதி காசி விசுவநாதர் கோயில்

## அமைப்பு

இக்கோயிலுக்கு தெற்கு வீதியில் ஒரு வாயிலும், எல்லையம்மன் கோயில் தெருவில் மற்றொரு வாயிலும் அமைந்துள்ளன. தெற்கு வீதி வாயிலாகச் சென்றால் அம்மன் சன்னதியையும், எல்லையம்மன் கோயில் தெரு வாயிலாகச் சென்றால் காசி விசுவநாதர் சன்னதியையும் காணலாம். இக்கோயில் ராஜகோபுரம், மண்டபம், கருவறை, விமானம் ஆகிய அமைப்புகளோடு விளங்குகிறது. திருச்சுற்றில் நால்வர், அருகே நந்தி, பலிபீடத்துடன் கூடிய சித்தி விநாயகர், அரங்குல நாதர், பெரிய நாயகி, வள்ளி தெய்வானையுடன் கூடிய சுப்பிரமணியர் உள்ளனர். அடுத்து கஜலட்சுமி உள்ளார். அடுத்துள்ள பாலதண்டாயுதபாணியின் முன்பாக மயிலும், பலிபீடமும் உள்ளன. தொடர்ந்து பைரவர், சனி, சூரியன, நாகலிங்கம், ஆஞ்சநேயர் ஆகியோர் உள்ளனர். தட்சிணாமூர்த்தி, துர்க்கையும் உள்ளனர். அருகே சண்டிகேஸ்வரர் சன்னதி உள்ளது.
# தஞ்சாவூர் தெற்கு வீதி காசி விசுவநாதர் கோயில்

## மூலவர்

இக்கோயிலின் மூலவராக காசி விசுவநாதர் உள்ளார். மூலவர் அறையின் வெளிப்புறத்தில் இரு புறமும் துவாரபாலகர்கள் உள்ளனர். எதிரில் நந்தி, பலிபீடம் காணப்படுகின்றன. மூலவர் சன்னதியின் வலப்புறம் அம்மன் சன்னதி உள்ளது.
# மாதவிடாய் சுகாதார நாள்

**மாதவிடாய் சுகாதார நாள்** (*Menstrual hygiene day* *MHD*, *MH Day*) ஒவ்வொரு ஆண்டும் மே மாதம் 28 ஆம் நாளன்று உலகம் முழுவதும் அனுசரிக்கப்படும் விழிப்புணர்வு நாள் ஆகும். மாதவிடாய் குறித்து வெளிப்படையாகப் பேசுவதில் காட்டப்படும் தயக்கத்தைத் தகர்ப்பதும், உலக முழுவதுமான பெண்கள் மற்றும் பதின்மச் சிறுமியரின் மாதவிடாய் சுகாதாரத்தைப் பேணுவதன் முக்கியத்துவம் பற்றிய விழிப்புணர்வை ஏற்படுத்துவதும் இந்நாள் கடைபிடிக்கப்படுவதன் நோக்கமாகும்.  
2014 இல் செருமனியைச் சேர்ந்த அரசு சார்பற்ற அமைப்பான வாசு யுனைட்டெட் (WASH United) தொடங்கப்பட்டு, 270 க்கும் மேற்பட்ட உலகளாவிய ஒத்த அமைப்புகளின் ஆதரவைப் பெற்றது. உலகக் கைகழுவும் நாள் (அக்டோபர் 15), உலகக் கழிவறை நாள் (நவம்பர் 19) போன்றவற்றுடன் மாதவிடாய் சுகாதார நாளும் துப்புரவு மற்றும் சுகாதாரம் குறித்த விழிப்புணர்வு நாட்களுள் ஒன்றாக உள்ளது. பெரும்பாலான பெண்களின் மாதவிடாய் கால அளவு ஒவ்வொரு மாதமும் சராசரியாக 5 நாட்கள் என்பதையும் மாதவிடாய் சுழற்சியின் தோராய அளவு 28 நாட்கள் என்பதையும் அடையாளப்படுத்தும் விதமாக ஆண்டின் 5 ஆவது மாதமான மே மாதத்தின் 28 ஆம் நாள் தேர்ந்தெடுக்கப்பட்டுள்ளது.
# மாதவிடாய் சுகாதார நாள்

## மாதவிடாய் சுகாதார மேலாண்மை

முறையான மாதவிடாய் சுகாதார மேலாண்மை (*menstrual hygiene management – MHM*) என்பது கீழுள்ளவாறு வரையறுக்கப்படுகிறது:
- மாதவிடாய்க் காலத்தின்போது மகளிரும் பதின்மச் சிறுமியரும் மாதவிடாய்க் குருதிச் சேகரிப்பதற்கு அல்லது உறிஞ்சுவதற்குச் சுத்தமான பொருட்களைப் பயன்படுத்தல்; அவர்களுக்குத் தேவையானபோது அவற்றை மாற்றுவதற்குத் தனியிட வசதி.
- அந்நாட்களில் உடலைச் சுத்தப்படுத்தத் தேவைப்படும் தண்ணீர் மற்றும் கழுவுபொருள் (சோப்பு); குருதி சேகரிப்பு அல்லது உறிஞ்சலுக்குப் பயன்படுத்தப்பட்டவற்றை அப்புறப்படுத்தும் வசதி."
# மாதவிடாய் சுகாதார நாள்

## பின்னணி

விலுள்ள பள்ளிச்சிறுமிகளுக்கான கழிப்பிடம், இவை இருந்தாலும், விடாய்க்கால அணையாடை எறிவதற்கான வசதியில்லை.]]
மாதவிடாய் சுகாதாரம் குறித்த போதுமான அறிதல் இல்லாமையால் வளர்ந்துவரும் நாடுகளில் மகளிர் பலவிதமான சிக்கல்களைச் சந்திக்க வேண்டியுள்ளது. வெளிப்படையாய் மாதவிடாய் குறித்துப் பேசுவது தவிர்க்கப்படுவதால் மாதவிடாய்ப் பருவத்திலுள்ள மகளிருக்கும் பதின்மச் சிறுமையருக்கும் அவர்களது உடலமைப்பு, உடல் நலம், கல்வி, தன் மரியாதை, மனித உரிமை குறித்த விவரங்கள் தெரியவருவதில்லை.இந்தியாவில் 2014-ம் ஆண்டில் நடைபெற்ற கருத்துக்கணிப்பின்படி, சுமார் 42% பெண்களுக்கு விடாய்க்கால அணையாடை பற்றியோ, தங்களுடைய உடலில் எந்த பகுதியிலிருந்து மாதவிடாய் தோண்றியதென்பதோ தெரியாமல் இருக்கிறது மற்றும் "அநேகமானோர் தங்களுடைய முதல் மாதவிடாயின் போது பயத்திலோ அல்லது கவலையிலோ ஆழ்ந்திருக்கின்றனர்." உலகளவில், மூன்றில் ஒருவருக்கு நல்ல கழிப்பிட வசதி கிடையாது. நீர்-துப்புரவு-சுகாதாரம்-கல்வி துறையிலும் மாதவிடாய் சுகாதார மேலாண்மையிலுள்ள குறைகள் பெரிதாக கண்டுகொள்ளப்படவில்லை.
# மாதவிடாய் சுகாதார நாள்

## பின்னணி

### உடல்நலம், மனநலம் மற்றும் சமுதாயம் சார்ந்த கூறுகள்

மோசமான மாதாவிடாய் சுகதார மேலாண்மையால் பெண்களின் இனப்பெருக்கப் பாதை கிருமித் தொற்றால் பாதிக்கப்பட வாய்ப்புள்ளது. எனினும் எவ்வகையான கிருமித்தொற்று நேரலாம், அதன் வகைப்பாடு, அளவு, ஏற்படக்கூடிய வழிகள் ஆகியவை குறித்த விவரங்கள் தெளிவாக இல்லை.  
மாதவிடாய் குறித்த தவறான கருத்துக்களால் இந்தியாவில் சில பெண்கள் மாதவிடாய் காலத்தில் சரியான உணவு எடுத்துக்கொள்வதும் குளிப்பதும் இல்லை.
# மாதவிடாய் சுகாதார நாள்

## பின்னணி

### பள்ளிக்கூடங்களில் துப்புரவு வசதிகள்

)]]
மாதவிடாய்க்குப் பயன்படுத்தத் தேவையான சுகாதாரமான பொருட்கள் கிடையாமையாலும் தண்ணீர், துப்புரவு, சுகாதார வசதிகள் இல்லாமையாலும் ஆப்பிரிக்காவின் பல பகுதிகளில் (sub-Saharan Africa) சிறுமியர் ஐந்து நாட்கள் வரை பள்ளிக்கூடங்களுக்குச் செல்லாமல் இருக்கின்றனர். தண்ணீர், துப்புரவு, சுகாதார வசதிகளை மேம்படுத்துவதன் மூலம் பள்ளிகளில் சிறுமியரின் வருகைப்பதிவைக் கூட்டலாம். வங்காள தேசத்திலுள்ள ஒரு பள்ளியில் துப்புரவு வசதிகளை மேம்படுத்தியதால் அப்பள்ளியின் சிறுமியரின் சேர்க்கைப் 11% அதிகரித்தது.  
வளர்ந்துவரும் நாடுகளிலுள்ள பள்ளிகளில் மாதவிடாய்க் கழிவு அகற்றல் குறித்து அதிகம் கவனம் செலுத்தப்படுவதில்லை. உலகளவில் பள்ளிகளில் மாணவியருக்குத் தண்ணீர் மற்றும் துப்புரவு வசதி 47% மட்டுமே கிடைக்கிறது. இது பள்ளியின் சுற்றுச் சூழலைப் பாதிக்கும் என்பதுடன் சிறுமியருக்கு மன உளைச்சலையும் தரும்.  
ஐக்கிய அமெரிக்கவில் சுகாதாரமான மாதவிடாய்ப் பொருட்கள் வாங்க வசதியில்லாத சிறுமியர் ”ஆடைகளில் கறைபடக் கூடிய சங்கடத்தைத் தவிர்ப்பதற்காகப்” பள்ளிக்குச் செல்வதைத் தவிர்க்க நேரலாம்.
# மாதவிடாய் சுகாதார நாள்

## பின்னணி

### மாதாவிடாய்ப் பொருட்கள் அணுக்கம்

குறைந்த வருவாயுள்ள நாடுகளில் விலை, கிடைக்கும்தன்மை, சமூக வரன்முறை போன்ற காரணிகளால் பெண்களுக்கு சுகாதாரமான மாதவிடாய்ப் பொருட்கள் கிடைக்கும் வாய்ப்பு மட்டுப்படுகிறது.  
வேலைபார்க்கும் இடங்களில் மாதவிடாய் அணையாடைகள் கிடைக்காமையாலும் போதிய கழிவறை வசதிகள் இல்லாதமையாலும் மாதவிடாய்க் காலத்தில் பெண்கள் வேலைக்குச் செல்வது பாதிக்கப்படுகிறது.  
ஐக்கிய அமெரிக்காவிலும் குறைந்த வருமானமுள்ள/வீடற்ற ஏழைப் பெண்களும் சிறுமியரும் மாதவிடாய் அணையாடை வாங்கும் வசதியற்று உள்ளனர். நியூயார்க்கின் உணவு வைப்பகங்கள் பெண்களுக்கான மாதவிடாய் சுகாதார பொருட்களுக்கு அதிகளவு தேவையுள்ளதாகத் தெரிவிக்கின்றன.
# மாதவிடாய் சுகாதார நாள்

## பின்னணி

### தவறான கருத்துகள்

நல்ல உடல்நலமுள்ள ஒரு பெண்ணின் உடலில் நிகழும் ஒரு உயிரியல் செயல்பாடாக இருந்தபோதும், ஆழமாக வேரூன்றிப்போன தவறான கலாச்சாரக் கண்ணோட்டங்களால் மாதவிடாய் தொடர்பான எவையும் ஒருவிதத் தயக்கத்துடனேயே அணுகப்படுகின்றன.  
எடுத்துக்காட்டாக, இந்தியாவில் பாராம்பரியமான இந்துக்கள் வீடுகளில் மாதவிடாய்க் காலத்தில் சமையலறைக்குள்ளும் கோயில்களுக்குள்ளும் நுழைய பெண்கள் அனுமதிக்கப்படுவதில்லை.
# மாதவிடாய் சுகாதார நாள்

## குறிக்கோள்கள்

### விழிப்புணர்வு ஏற்படுத்தல்

மாதவிடாய் சுகாதார மேலாண்மை குறித்து நிலவும் மௌனத்தைத் தகர்த்து, பெண்களுக்காகவும் சிறுமியருக்குக்காகவும் ஒற்றுமையான வலுவான குரல் எழுப்புவதற்காகத் தனிநபர்கள், அமைப்புகள், சமூக வணிகங்கள் (social business) மற்றும் ஊடகங்களை ஒன்றிணைக்கும் மேடையாகச் செயல்படுவதே மாதவிடாய் சுகாதார நாளின் நோக்கமாகும்.  
;மாதவிடாய் சுகாதார நாளின் நோக்கங்கள்:  
- மாதவிடாய் நாட்களில் பெண்களும் சிறுமியரும் சந்திக்கும் சவால்களையும் சிக்கல்களையும் குறித்து அலசுதல்
- இதற்காக மேற்கொள்ளப்படும் வளர்முகமான புத்தாக்கத் தீர்வுகளை முன்னிலைப்படுத்தல்
- பெண்கள் மற்றும் சிறுமியரின் உரிமைகளை அங்கீகரித்து ஆதரிக்கும் உலகளவிலான இயக்கம் வளர ஊக்குவித்தல்; இதே நோக்கத்தோடு செயற்படும் அமைப்புகளுக்கிடையே உள்ளிட அளவிலும் தேசிய அளவிலும் இணைப்பு ஏற்படுத்தல்
- கொள்கை உரையாடல்களில் ஈடுபடுதல்; உலக, தேசிய, உள்ளிட அளவிலான கொள்கைகள், நிகழ்ச்சிகள் மற்றும் திட்டங்களாக மாதவிடாய் சுகாதார மேலாண்மை ஒருங்கிணைப்பை எடுத்துச் செல்லல்
- சமூக ஊடகங்கள் உட்பட்ட பல ஊடகச் செயற்பாடுகளுக்கான வாய்ப்புகளைத் தோற்றுவிக்கிறது.  
உடற்கூறு பற்றிய அறிதல், தன்னாட்சி மற்றும் பாலின சமத்துவத்துவத்தை வளர்த்தெடுக்கும் நாடுகடந்த இயக்கத்தை இந்நாள் உருவாக்குகிறது.
# வார்ப்புரு:மனித வரலாறு

width:};-spacing:0;padding:0;
| titlestyle = background:#f8eaba;padding:0.4em;
| title = |subtemplate | | மனித வரலாறு}}
| headingclass = navbox-abovebelow
| contentclass = plainlist
| contentstyle = padding:0.2em 0.5em 0.6em;  
| abovestyle = -top: solid #aaa;background:#e6e6ff;text-align:;-bottom: solid #aaa;
| above = |subtemplate | | தொல் பழங்காலம்}}  
| content1style = padding:0.5em;
| content1 = **பதியப்பட்ட வரலாறு**  
| heading2 = பண்டைய காலம்
| content2 =
- ஆரம்பப் பதிவுகள்  
- ஆப்பிரிக்கா
- அமெரிக்காக்கள்  
- கிழக்கு ஆசியா
- தெற்கு ஆசியா  
- தென்கிழக்கு ஆசியா
- மேற்கு ஆசியா  
- மத்திய தரைக்கடல்  
| heading3 = பாரம்பரியத்திற்குப் பின்
| content3 =  
- ஆப்பிரிக்கா
- அமெரிக்காக்கள்  
- மத்திய ஆசியா
- கிழக்கு ஆசியா  
- தெற்கு ஆசியா  
- தென்கிழக்கு ஆசியா
- மேற்கு ஆசியா  
- ஐரோப்பா  
| heading4 = நவீன காலம்
| content4 =  
| belowstyle = -top: solid #aaa;background:#e6e6ff;text-align:;-bottom: solid #aaa;
| below = |subtemplate | | எதிர்காலம்}}  
| navbarstyle = background:#f8eaba;padding:0.4em;
| navbar = |subtemplate |off}}  
}}<noinclude>  
</noinclude>
# பண்டைய வரலாறு

**பண்டைய வரலாறு** என்பது வரலாற்றை எழுதத் தொடங்கிய காலம் முதல் ஆரம்ப இடைக்காலம் வரை உள்ள காலம் ஆகும். எழுதப்பட்ட வரலாறு என்பது சுமார் 5,000 ஆண்டுகள் ஆகும். சுமேரிய கியூனிஃபார்ம் எழுத்துகளே முதன்முதலில் எழுதப்பட்ட எழுத்துகள் ஆகும்.  
பழங்காலம் என்பது கிரேக்க வரலாற்றை எழுதத் தொடங்கிய கி.மு.776ல் இருந்து தொடங்குவதாகக் கருதப்படுகிறது. இது அதன் சமகால நிகழ்வான ரோமாபுரி தோற்றுவிக்கப்பட்ட கி.மு.753 உடன் ஒத்துப்போகிறது. பண்டைய வரலாற்றின் முடிவு காலம் எது என்று குழப்பம் நிலவுகின்றபோதும் ரோம் வீழ்ந்த கி.பி.476 பெரும்பாலானோரால் ஏற்றுக்கொள்ளப்பட்டது. பிளாட்டோவின் கல்விச்சாலை மூடப்பட்ட கி.பி.529, மேலும் பேரரசர் முதலாம் ஜஸ்டினியன் இறந்த கி.பி.565, இசுலாமின் தொடக்கம், அல்லது சார்லமேனின் எழுச்சி போன்றவையும் பண்டைய வரலாற்றின் முடிவு காலமாக ஏற்றுக்கொள்ளப்படுகின்றன.  
இந்தியாவில் பண்டைய வரலாறு நடுக்கால அரசுகளின் ஆரம்பகாலத்தையும் உள்ளடக்கியுள்ளது. சீனாவில் பண்டைய வரலாறு என்பது கின் வம்சம் வரையிலான காலத்தைக் குறிக்கிறது.
# பண்டைய வரலாறு

## ஆய்வு

வரலாற்று அறிஞர்கள் பண்டைய உலகத்தை நன்கு புரிந்து கொள்ள இரண்டு முக்கிய வழிவகைகளை கொண்டுள்ளனர்: தொல்லியல் மற்றும் மூல நூல்களின் ஆய்வு. தகவலின் தோற்றத்திற்கு நெருக்கமான மூல நூல்கள் அல்லது ஆய்வின் கீழ் உள்ள யோசனையே முதன்மை ஆதாரங்கள் ஆகும். இரண்டாம் நிலை ஆதாரங்கள் அடிக்கடி முதன்மை ஆதாரங்களை மேற்கோள் காட்டியோ, கருத்து தெரிவித்தோ அல்லது முதன்மை ஆதாரங்களில் இருந்து உருவாக்கவோ படுகின்றன.
| ஒரு பகுதி தொல்லியல் கள ஆய்வுக்கு உட்படுத்தபடுவதற்கான காரணங்கள்.
** கலைப்பொருட்கள் கண்டுபிடிக்கப்படுதல்*: உள்ளூர் மக்கள் கலைப்பொருட்கள் எடுத்தல்.
**இலக்கிய ஆதாரங்கள்*: பழைய இலக்கிய ஆதாரங்கள் தொல்பொருளியல் ரீதியாக ஆவணப்படுத்தப்படாத குடியேற்ற இடங்களைப் பற்றி தொல்பொருள் ஆராய்ச்சியாளர்களுக்கு தடயங்களை வழங்குதல்.
**வாய்வழி ஆதாரங்கள்*: பல இடங்களில், உள்ளூர் கதைகள் ஒரு பெரிய கடந்த காலத்தைப் பற்றி சில குறிப்புகளைக் கொண்டிருக்கின்றன மற்றும் அவற்றில் பொதுவாக ஓரளவு உண்மையும் உள்ளது.
**உள்ளூர் அறிவு*: பல சந்தர்ப்பங்களில், தொல்பொருள் ஆராய்ச்சியாளர்களுக்கு ஆர்வமுள்ள ஏதாவது ஒன்றை எங்கு கண்டுபிடிப்பதென்று உள்ளூர் மக்களுக்கு உண்மையில் தெரியும்.
**முந்தைய ஆய்வுகள்*: சில இடங்களில், கடந்த காலத்தில் ஒரு ஆய்வு நடத்தப்பட்டு, மேலும் இது ஒரு தெளிவான கல்வி இதழில் பதிவு செய்யப்படுதல்.
**முந்தைய அகழ்வாய்வுகள்*: 20 ஆம் நூற்றாண்டின் நடுப்பகுதிக்கு முன்னர் மேற்கொள்ளப்பட்ட அகழ்வாய்வுகள், மோசமான முறையில் ஆவணப்படுத்தப்பட்டுள்ளன.
**அறியாமை*: கடந்த கால மனித இயல்பின் தன்மை மற்றும் அமைப்பைப் பற்றி உலகின் பல பகுதிகளில் இன்னும் அறியப்படவில்லை. | } |
| --- | --- |
# பண்டைய வரலாறு

## ஆய்வு

### தொல்லியல்

தொல்லியல் கடந்தகால மனித நடத்தையை விளக்கும் புனரமைக்கும் முயற்சியில் தொல்பொருட்களை அகழ்வாராய்ச்சி மற்றும் ஆய்வு செய்தல் ஆகும். தொல்பொருள் ஆய்வாளர்கள் கடந்த காலத்தில் வாழ்ந்த மக்கள் எப்படி இருந்தார்கள் என்பதற்கான தடயங்களை, பழங்கால நகரங்களின் இடிபாடுகளை அகழ்வாய்வதின் மூலம் கண்டுபிடிக்கின்றனர். தொல்பொருள் ஆராய்ச்சியாளர்களால் கண்டுபிடிக்கப்பட்ட பழங்கால வரலாற்றின் சில முக்கியமான கண்டுபிடிப்புகள் கீழே கொடுக்கப்பட்டுள்ளன :
- எகிப்திய பிரமிடுகள்: பண்டைய எகிப்தியர்களால் கி.மு. 2600 ஆம் ஆண்டிலிருந்து அவர்களின் அரச குடும்பங்களின் இறுதி ஓய்வு இடங்களாகக் கட்டப்பட்ட மாபெரும் கோபுரங்கள்.
- ஹரப்பா (பாகிஸ்தான்), மொகஞ்சதாரோ (பாகிஸ்தான்) மற்றும் லோதா (இந்தியா) ஆகிய பண்டைய தெற்கு ஆசிய நகரங்களைப் பற்றிய ஆய்வு.
- பாம்பே நகரம்: கி.பி. 79 ல் எரிமலை வெடிப்பினால் பாதுகாக்கப்பட்ட ஒரு பண்டைய ரோமானிய நகரம். இது ரோமானியக் கலாசாரத்தைப் பற்றி அறிந்து கொள்ள உதவுகிறது. மேலும் எட்ருஸ்கன்கள் மற்றும் சம்னைட்டு களைப் பற்றி அறிந்து கொள்ளவும் உதவுகிறது.
- டெரகோட்டா இராணுவம்: பண்டைய சீனாவின் முதல் குயின் பேரரசரின் கல்லறை.
- மினோஸ் கலோகைரினோஸ் மற்றும் சர் ஆர்தர் ஈவன்சால் கண்டுபிடிக்கப்பட்ட க்னோ சோஸ்.
- ஹெயின்ரிச் சிலியேமனால் கண்டுபிடிக்கப்பட்ட ட்ராய்.
# பண்டைய வரலாறு

## ஆய்வு

### ஆதார நூல்கள்

பழங்கால உலகைப் பற்றி அறியப்பட்ட பெரும்பாலானவை பழங்காலத்து வரலாற்றாளர்களின் சொந்தப் பதிவுகளில் இருந்து வருகின்றன. ஒவ்வொரு பண்டைய ஆசிரியரின் ஒருதலைபட்சங்களைக் கணக்கில் எடுத்துக்கொள்வது முக்கியம் என்றாலும், அவர்களின் பதிவுகள் பண்டைய கடந்த காலத்தை பற்றிய நமது புரிதலுக்கு அடிப்படையாகும். ஹெரோடோடஸ், துசி டைடஸ், அரியன், புளுடார்ச், பாலிபியஸ், சிமா கியான், சல்லுஸ்ட், லிவி, யோசபஸ், சுயேடோனியஸ் மற்றும் டாசிடஸ் ஆகியோர் மிகக் குறிப்பிடத்தகுந்த பண்டைய எழுத்தாளர்களில் சிலராவர்.  
பண்டைய வரலாற்றை படிக்கும் ஒரு அடிப்படை சிரமம், பதிவு செய்யப்பட்ட வரலாறு மனித நிகழ்வுகளின் முழுமையையும் ஆவணப்படுத்த முடியாது. அந்த ஆவணங்களின் ஒரு பகுதி மட்டுமே இன்றைய தினம் கிடைக்கப்பெறுகின்றன. மேலும், இந்த கிடைக்கப்பெறும் பதிவுகளில் இருந்து பெறப்பட்ட தகவலின் நம்பகத்தன்மை கருதப்பட வேண்டும். சிலரே வரலாறுகளை எழுதுவதற்கு திறன் பெற்றவர்களாக இருந்தனர். ஏனெனில் பண்டைய வரலாற்றின் முடிவிற்குப் பிறகு நீண்ட காலம் வரை கல்வியறிவு கிட்டத்தட்ட எந்த கலாச்சாரத்திலும் பரவலாக இல்லை.  
முதன் முதலில் அறியப்பட்ட முறைப்படுத்தப்பட்ட வரலாற்று சிந்தனை பண்டைய கிரேக்கத்தில் ஹலிகர்னசுசின் ஹெரோடோடசில் (484–அண். கி.மு. 425) இருந்து தொடங்கியது. ஏதென்ஸ் மற்றும் ஸ்பார்டாவிற்கும் இடையேயான போரின் பதிவில் துசிடைடஸ் தெய்வீகத் தன்மையை பெரும்பாலும் அகற்றினார். பிற்கால மேற்கத்திய வரலாற்று எழுத்துக்களுக்கு முன்னோடி அமைக்கும் பகுத்தறிவு அம்சத்தை உருவாக்கினார். ஒரு நிகழ்வின் காரணம் மற்றும் உடனடி தோற்றம் ஆகியவற்றிற்கும் இடையே வேறுபாடு காண்ட முதல் நபரும் இவரே ஆவார். ஆனால் அதன் மிக பரவலாக வாசிக்கப்பட்ட வரலாற்றாசிரியர்களால் எழுதப்பட்ட பல படைப்புகள் தொலைந்துவிட்டன. உதாரணமாக, லிவி, கி.மு. 1ம் நூற்றாண்டில் வாழ்ந்த ஒரு ரோமானிய வரலாற்றாசிரியர் “அப் உர்பே கான்டிடா” (*நகர நிறுவலில் இருந்து*) என்ற ரோமின் வரலாறை எழுதினார். இது 144 தொகுதிகளாக எழுதப்பட்டது; ஆனால் தற்போது அதில் 35 தொகுதிகள் மட்டுமே எஞ்சியுள்ளன. எனினும் மற்ற தொகுதிகளின் குறுகிய சுருக்கங்கள் எஞ்சியுள்ளன. உண்மையில், எந்த பெரிய ரோமானிய வரலாற்றாளரின் பணியின் சிறுபகுதி மட்டுமே எஞ்சியுள்ளது.
# பண்டைய வரலாறு

## காலவரிசை

### வரலாற்றுக்கு முந்தைய பகுதி

வரலாற்றுக்கு முந்தைய பகுதி என்பது மனிதன் வரலாறை எழுதத் தொடங்கியதற்கு முந்தைய காலம் ஆகும். பின் பாலியோலிதிக்கில் ஆரம்பகால மனித இடம்பெயர்வுகள் மூலம் யூரேசியா முழுவதும் 1.8 மில்லியன் ஆண்டுகளுக்கு முன்னர் ஹோமோ எரக்டஸ் இனம் பரவியது. 800,000 ஆண்டுகளுக்கு முன்னர் மத்திய பாலியோலிதிக்கில் கட்டுப்படுத்தப்பட்ட முறையில் தீ முதன் முதலாகப் பயன்படுத்தப்பட்டது. 250,000 ஆண்டுகளுக்கு முன்பு, ஹோமோ சேபியன்ஸ் (நவீன மனிதர்கள்) ஆப்பிரிக்காவில் தோன்றினர். 60-70,000 ஆண்டுகளுக்கு முன்னர், ஹோமோ சேபியன்கள் ஆப்பிரிக்காவிலிருந்து தென் மற்றும் தென்கிழக்கு ஆசியாவின் கடலோரப் பாதை வழியாக வெளியேறி, ஆஸ்திரேலியாவை அடைந்தனர். 50,000 ஆண்டுகளுக்கு முன்பு, நவீன மனிதர்கள் ஆசியாவிலிருந்து அருகிலுள்ள கிழக்கிற்கு பரவினர். 40,000 ஆண்டுகளுக்கு முன்பு நவீன மனிதர்களால் ஐரோப்பா அடையப்பட்டது. மனிதர்கள் 15,000 ஆண்டுகளுக்கு முன்னர் மேல் பாலியோலித்திக்கில் அமெரிக்காவை அடைந்தனர்.  
கி.மு. 10,000மாவது ஆண்டு , விவசாயத்தின் கண்டுபிடிப்பு மற்றும் பழங்கால சகாப்தத்தின் தொடக்கத்திற்கானதாகக் கொடுக்கப்பட்ட தேதி ஆகும். கி.மு. 10,000 (அண். 11,500 ஆண்டுகளுக்கு முன்பு) வேட்டையாடி உண்பவர்களால் கேபெக்ளி தெபே நிறுவப்பட்டது, இது மனிதன் ஒரே இடத்தில் நிலையாக வாழ ஆரம்பிப்பதற்கு முன் நிறுவப்பட்டது. நெவலி கோரி உடன் இணைந்து, யூரேசிய நியோலித்திக்கைப் புரிந்து கொள்ள இது உதவுகிறது. கி.மு.7 ஆம் நூற்றாண்டில், ஜியாவு கலாச்சாரம் சீனாவில் தொடங்கியது. கி.மு. 5,000ல், பிற்கால நியோலித்திக் நாகரிகங்கள் சக்கரத்தின் கண்டுபிடிப்பு மற்றும் ஆரம்ப கால எழுத்துமுறையின் பரவல் ஆகியவற்றைக் கண்டன. கி.மு. 4,000ல் உக்ரைன்-மால்டோவா-ருமேனியாப் பிராந்தியத்தில் குக்குடீனி-ட்ரைபில்லியன் கலாச்சாரம் உருவாகிறது. கி.மு. 3400 வாக்கில், "ஆரம்ப கால-எழுத்தறிவான" சித்திர எழுத்துக்கள் மத்திய கிழக்கில் பரவியது. ஆரம்ப வெண்கலக் காலம் II எனக் குறிப்பிடப்படும் கி.மு. 30 ஆம் நூற்றாண்டில், மெசபடோமியா மற்றும் பழங்கால எகிப்து எழுத்தறிவுக் காலத்தின் துவக்கத்தைப் பார்த்தன. ஆரம்ப நம்பகமான ஆட்சி சகாப்தங்களின் படி கி.மு. 27 ஆம் நூற்றாண்டில், எகிப்தின் பழைய இராச்சியம் மற்றும் யுருக்கின் முதல் வம்சம் நிறுவப்பட்டது,.
# பண்டைய வரலாறு

## காலவரிசை

### பண்டைய வரலாற்றின் காலவரிசை

#### மத்திய முதல் பின் வெண்கலக் காலம் வரை

வெண்கலக் காலம் மூன்று கால அமைப்பின் ஒரு பகுதியாகும். இது உலகின் சில பகுதிகளில் நியோலித்திக் காலத்திற்குப் பின் வருகிறது.  
கி.மு. 24 ஆம் நூற்றாண்டில், அக்காடியப் பேரரசு மெசபடோமியாவில் நிறுவப்பட்டது.  
கி.மு. 22 ஆம் நூற்றாண்டின் எகிப்தின் முதல் இடைநிலை காலமானது கி.மு. 21 முதல் 17 ஆம் நூற்றாண்டுகளுக்கு இடையில் அமைந்த எகிப்தின் மத்திய இராச்சியத்தால் பின்தொடரப்படுகிறது. சுமேரிய மறுமலர்ச்சி அண் கி.மு. 21 ஆம் நூற்றாண்டில் உரில் வளர்ந்தது. கி.மு. 18 ஆம் நூற்றாண்டில், எகிப்தின் இரண்டாவது இடைநிலை காலம் தொடங்கியது.  
கி.மு. 1600 வாக்கில், மைசெனிய கிரேக்கம் வளர்ந்தது. இந்தக் காலத்தில் சீனாவில் ஷாங்க் வம்சத்தின் ஆரம்பம் வெளிப்பட்டது. மேலும் முழுமையாக வளர்ந்த சீன எழுத்து முறையின் ஆதாரம் கிடைக்கப்பெறுகிறது. கிழக்கு மத்தியதரைக் கடல் பகுதியின் ஹிட்டிட் ஆதிக்கத்தின் ஆரம்பமானது கி.மு. 1600 களில் காணப்படுகிறது. கி.மு. 16 ஆம் நூற்றாண்டு முதல் 11 ஆம் நூற்றாண்டு வரை நைலைச் சுற்றிய பகுதி எகிப்தின் புதிய இராச்சியம் என்று அழைக்கப்படுகிறது. கி.மு. 1550 மற்றும் கி.மு. 1292 க்கு இடையில், அமர்னா காலம் எகிப்தில் உருவானது.
# பண்டைய வரலாறு

## காலவரிசை

### பண்டைய வரலாற்றின் காலவரிசை

#### ஆரம்ப இரும்புக் காலம்

இரும்புக் காலம் என்பது மூன்று கால முறையின் கடைசி பிரதான காலமாகும். இது வெண்கலக் காலத்திற்குப் பின் தொடங்கியது. இதன் தேதியும் சூழலும் நாடு அல்லது புவியியல் பிராந்தியத்தை பொறுத்து மாறுபடுகிறது.  
கி.மு. 13 முதல் 12 ஆம் நூற்றாண்டுகளில், எகிப்தில் ராமேசைஸ் காலம் நிகழ்ந்தது. கி.மு. 1200ல், ட்ரோஜன் போர் நிகழ்ந்ததாக கருதப்படுகிறது. கி.மு. 1180ல், ஹிட்டைட் பேரரசின் சிதைவு ஆரம்பமானது.  
ஷாங்க் வம்சத்தின் கடைசி மன்னன் கிமு 1046 ஆம் ஆண்டில் உ தலைமையிலான சோவு படைகளால் பதவியிறக்கம் செய்யப்பட்டார். சோவு வம்சம் விரைவில் சீனாவில் நிறுவப்பட்டது.  
பிரக் என்பது பலுசிஸ்தான், பாகிஸ்தானில் உள்ள ஒரு ஆரம்ப இரும்புக்கால தளமாகும். இது கி.மு. 1200 வரை இருந்தது. இந்தக் காலப்பகுதி இந்தியாவிலும் துணைக் கண்டத்திலும் இரும்புக் காலத்தின் ஆரம்பமாகக் கருதப்படுகிறது.  
கி.மு. 1000ல், மேனானிய இராச்சியம் மேற்கு ஆசியாவில் தொடங்கியது. கி.மு. 10 முதல் 7 ஆம் நூற்றாண்டு வரை மெசபடோமியாவில் நியோ-அசிரியப் பேரரசு உருவாக்கப்பட்டது. கி.மு 800 ல் கிரேக்க நகர-மாநிலங்களின் எழுச்சி தொடங்கியது. கி.மு. 776 இல், பதியப்பட்ட முதல் ஒலிம்பிக் விளையாட்டுக்கள் நடத்தப்பட்டன.
# பண்டைய வரலாறு

## காலவரிசை

### பண்டைய வரலாற்றின் காலவரிசை

#### பாரம்பரிய பழங்காலம்
# பண்டைய வரலாறு

## காலவரிசை

### பண்டைய வரலாற்றின் காலவரிசை

#### ஆர்மீனியா

ஹிட்டைட் பேரரசின் ஆரம்பகால வரலாறு கி.மு. 17 ஆம் நூற்றாண்டில் முதலில் எழுதப்பட்ட மாத்திரைகள் மூலம் அறியப்படுகிறது. இது முதலில் கி.மு. 17 ஆம் நூற்றாண்டில் எழுதப்பட்டிருக்கலாம் ஆனால் கி.மு 14 மற்றும் 13 ஆம் நூற்றாண்டுகளில் செய்யப்பட்ட பிரதிகள் மட்டுமே எஞ்சியிருக்கின்றன. இந்த மாத்திரைகள் மொத்தமாக அனிட்டா உரை என அழைக்கப்படுகின்றன. குசரா அல்லது குசரின் (தொல்பொருள் ஆராய்ச்சியாளர்களால் அடையாளம் காணமுடியாத ஒரு சிறிய நகர-மாநிலம்) மன்னனான பிதனா எப்படி அண்டை நகரான நெசாவை (கனேஷ்) வென்றார் என்பதை இந்த உரை தெரிவிக்கின்றது. இருப்பினும், இந்த மாத்திரைகளின் உண்மையான பொருள் பிதனாவின் மகன் அனிட்டா. இவர் ஹட்டுசா மற்றும் ஜல்புவா (ஜல்பா) உட்பட பல அண்டை நகரங்களை வென்றது பற்றிக் குறிப்பிடப்பட்டுள்ளது.  
முதலாவது ஷல்மனேசரின் (கி.மு. 1270) அசிரிய கல்வெட்டுகள் முதன்முதலில் ''உருவார்ட்ரி” என்பதை நைரியின் மாநிலங்களில் ஒன்றாகக் குறிப்பிடுகின்றன. நைரி என்பது கி.மு. 13 ஆம் நூற்றாண்டு முதல் 11 ஆம் நூற்றாண்டு வரை ஆர்மேனிய உயர்நிலப்பகுதிகளில் சிறிய இராச்சியங்கள் மற்றும் பழங்குடிப் பகுதிகளின் தளர்வான கூட்டமைப்பு ஆகும். உருவார்ட்ரி வான் ஏரிக்கு அருகே உள்ள பிராந்தியத்தைச் சுற்றி இருந்தது. நைரி மாநிலங்கள் பலமுறையும் அசிரியர்களின் தாக்குதல்களுக்கு உட்படுத்தப்பட்டன. குறிப்பாக முதலாவது டுகுல்டி-நினுர்டா (அண். கி.மு. 1240), முதலாவது டிக்லத்-பிலேசர் (அண். கி.மு. 1100), அசுர்-பெல்-காலா (அண். கி.மு 1070), இரண்டாவது அடட்-நிராரி (அண். 900), இரண்டாவது டுகுல்டி-நினுர்டா (அண். 890), மற்றும் இரண்டாவது அசுர்னசிர்பல் II (கிமு 883-859) ஆகியவர்களால்.  
ஆர்மீனிய இராச்சியமானது கி.மு. 190 முதல் கி.பி. 387 வரையான சுதந்திர நாடாக இருந்தது. ரோமானிய மற்றும் பாரசீகர்களின் ஒரு வாடிக்கையாளர் மாநிலமாக 428 வரை இருந்தது. கி.மு. 95 - கி.மு. 55. இடையே பெரிய டிக்ரனஸ் மன்னரின் ஆட்சியின் கீழ் இருந்தது. அவரது ஆட்சியில் ஆர்மீனியாவின் ராஜ்யம் பெரிய மற்றும் சக்தி வாய்ந்த பேரரசாக காஸ்பியன் கடலில் இருந்து மத்தியதரைக் கடல் வரை பரவியிருந்தது. இந்த குறுகிய காலத்தில் அது ரோமானிய கிழக்கில் மிக சக்திவாய்ந்த மாநிலமாக கருதப்பட்டது.
# தன்நிறப்புரி

**நிகரிணைக் குறுமவகம்**, **தன்நிறப்புரி** அல்லது **தன்னிறமூர்த்தம்** (*autosome*) அல்லது **ஒப்பிணைக் குறுமவகம்** (*Analogous Chromosome*) என்பது பாலினம் சாராத உடலக் குறுமவகம் (நிறப்புரி) ஆகும். இது பாலினம் சார்ந்த மாற்றிணைக் குறுமவகத்தில் (Allosome) இருந்து வேறுபட்டதாகும். இவை இருபண்பக உயிர்க்கலத்தில் ஒத்த வடிவம் உள்ள உறுப்புகளைக் கொண்டமையும். ஆனால், இருபண்பக உயிர்க்கலத்தில் உள்ள மாற்றிணைக் குருமவகத்தின் இணைகள் ஒன்றுக்கொன்று வேறுபட்டு அதன்வழியாகப் பாலினத்தை அறுதியிடுகின்றன. நிகரிணைக் குறுமவகங்களில் உள்ள மொத்த மரபன்களும் கூட்டாக **நிகர்மரபன்** (*atDNA*) அல்லது **ஒப்புமரபன்** (*auDNA*) எனப்படுகின்றன.  
மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளுமாக மொத்தம் 46 நிறப்புரிகளைக் கொண்ட மடியநிலை மரபணுத்தொகை காணப்படுகின்றது. தன்நிறப்புரி சோடிகள் எண்களுடன் (மனிதர்களில் 1–22) தோராயமாக அடிப்படை சோடிகளாக அவற்றின் அளவுகளின் வரிசையில் பெயரிடப்பட்டுள்ளன, அதே சமயம் பால்குறி நிறப்புரிகள் அவற்றின் எழுத்துக்களால் பெயரிடப்பட்டுள்ளன. மாறாக, பால்குறி நிறப்புரி சோடி பெண்களில் இரண்டு X நிறப்புரிகள் அல்லது ஆண்களில் ஒரு X, ஒரு Y நிறப்புரிகள் காணப்படுகின்றன. வழக்கத்திற்கு மாறான XYY, XXY, XXX, XXXX, XXXXX அல்லது XXYY சேர்க்கைகள், பொதுவாக வளர்ச்சியில் இயற்கைக்குப் புறம்பான அமைப்புகளை ஏற்படுத்தும்.  
| மனிதரில் உள்ள நிறப்புரிகள் |  |
| --- | --- |
| பெண் | ஆண் |
| ஆணிலும், பெண்ணிலும் ஒவ்வொரு தன்நிறப்புரியிலும் இரு பிரதிகள் இருக்கும். அவை 1-22 நிறப்புரிகளாகக் குறிக்கப்பட்டுள்ளன. 23 ஆவது நிறப்புரி பால்குறி நிறப்புரியாக இருப்பதுடன் ஆணிலும், பெண்ணிலும் வெவ்வேறாக இருக்கும். பெண்ணில் இரு பிரதிகளைக் கொண்ட X நிறப்புரியும், ஆணில் தனியான ஒரு X நிறப்புரியும், தனியான ஒரு Y நிறப்புரியும் காணப்படும். | } |
# கண்டுபிடிப்பு உதவி

ஆவணகவியலில், **கண்டுபிடிப்பு உதவி** (Finding aid) ஆதாரம் என்பது ஆவணகத்தில் உள்ள ஒரு குறிப்பிட்ட சேகரிப்பு அல்லது பதிவுருக்களை விபரித்து, ஒழுங்குபடுத்தி, பயன்படுத்த உதவும் வண்ணம் உருவாக்கப்பட்ட ஒர் ஆவணம் ஆகும். இவை ஆவணங்களைக் கண்டுபிடிக்க, அவை ஒரு குறிப்பிட்ட தேவைக்குப் பொருத்தமானவையா என்று அறிய ஆய்வாளர்களால் பயன்படுத்தப்படுகின்றன. பொதுவாக, ஆவணக விபரிப்பு மற்றும் பிற செயலாக்கங்கள் ஊடாக ஆவணவியலாளர் அல்லது நூலகவியலாளரால் கண்டுபிடிப்பு உதவிகள் உருவாக்கப்படுகின்றன.
# அனைத்துலக ஆவணக விபரிப்பு பொதுச் சீர்தரம்

**அனைத்துலக ஆவணக விபரிப்பு பொதுச் சீர்தரம்** (General International Standard Archival Description) என்பது கண்டுபிடிப்பு உதவி ஆதாரங்களை உருவாக்கப் பயன்படும் அனைத்துலகச் சீர்தரம் ஆகும். இது இவற்றில் பயன்படக்கூடிய கூறுகளை (elements) வரையறை செய்கிறது, எவ்வாறு பயன்படுத்த வேண்டு என்று வழிகாட்டுகிறது. இது அனைத்துலக ஆவணக ஒன்றியத்தால் (International Council on Archives) ஏற்றுக்கொள்ளப்பட்ட சீர்தரம் ஆகும்.
# அனைத்துலக ஆவணக விபரிப்பு பொதுச் சீர்தரம்

## விபரிப்பு

பின்வரும் ஆறும் கட்டாயம் இருக்க வேண்டிய கூறுகள்.  
- Reference code - வள அடையாளக் குறியீடு
- Title - தலைப்பு
- Name of Creator - ஆக்கரின் பெயர்
- Dates of Creation - ஆக்க திகதிகள்
- Extent of the Unit of Description
- Level of description
# பப்மெட் சென்ட்ரல்

**பப்மெட் சென்ட்ரல்**, (*PubMed Central-PMC*) ஒரு விலையில்லா எண்ணிம நூலகம் ஆகும். இது உயிர்களின் மருத்துவ ஆய்வு மற்றும் உயிர் அறிவியல் தொடர்பான நூல்களை சேமித்து வைத்துள்ளது. இது அமெரிக்க தேசிய மருத்துவ நூலகத்தின் ஒரு தயாரிப்பு ஆகும். இதில் சுமார் 2 மில்லியன் கட்டுரைகள் உள்ளது. அவற்றுள் 1,000 தலைப்புகளில் சுமார் 10-15,000 புதிய தரவுகள் ஒவ்வொரு மாதமும் ஏற்றப்படுகிறது. சுமாராக 6,00,000-7,00,000 கட்டுரைகள் 4,00,000 வெவ்வேறு பயனர்களார் ஒவ்வொருநாளும் படிக்கப்படுகின்றது.
# பப்மெட் சென்ட்ரல்

## வெளியிணைப்புகள்

- அதிகாரப்பூர்வ இணையத்தளம்
- National Institutes of Health Submission System (NIHMS)
- NIH Public Access Policy
# ரங்கநாயகம்மா

**ரங்கநாயகம்மா** (; பிறப்பு:1939) தெலுங்கு மார்க்சியவாதி, பெண்ணியலாளர், எழுத்தாளர் மற்றும் நூலாசிரியர் ஆவார். பாலின சமத்துவம் பெண்களின் நலம், உரிமைகள், சாதியச் சிக்கல்கள் ஆகியன பற்றி எழுதியுள்ளார். முப்பல ரங்கநாயகம்மா என்பது இவரது முழுப்பெயர் ஆகும்.
# ரங்கநாயகம்மா

## பிறப்பும் படிப்பும்

ரங்கநாயகம்மா ஆந்திரப் பிரதேசம், மேற்கு கோதாவரி மாவட்டம் பொம்மிடி என்னும் சிற்றூரில் பிறந்தார். பள்ளி இறுதி வகுப்பு வரை படித்தார். குடும்பத்தில் வசதிக் குறைவால் மேல் படிப்பை மேற்கொள்ள இயலவில்லை
# ரங்கநாயகம்மா

## மண வாழ்க்கை

மரபுத் திருமணம் நடந்து 12 ஆண்டுகள் கழித்து கணவருடன் வேறுபாடுகள் ஏற்பட்டதால் ரங்கநாயகம்மா தம் கணவரை விட்டு விலகினார். முப்பல என்ற தம் கணவருடைய ஒட்டுப் பெயரையும் கைவிட்டார். பின்னர் தம் எழுத்தின் மேல் அன்பு கொண்ட பாபுஜி என்பவருடன் திருமணம் செய்து கொள்ளாமல் ஒன்றாக வாழ்ந்து வந்தார். ரங்கநாயகம்மாவின் எழுத்துப்பணியிலும் அவருடைய நூல்களை மொழிபெயர்ப்பதிலும் பாபுஜி உதவியாக இருந்தார்.
# ரங்கநாயகம்மா

## பணிகள்

- காரல் மார்க்சின் தாசு காப்பிடல் நூலைப் படித்து ரங்கநாயகம்மா தீவிர மார்க்சிய கருத்தாளர் ஆனார். 1974 ஆம் ஆண்டில் ”இராமாயண விச விருட்சம்” என்ற நூலை மார்க்சிய அடிப்படையில் எழுதினார்.
- ”மார்க்சு காப்பிடல் ஓர் அறிமுகம்” என மூன்று தொகுதிகள் கொண்ட ஒரு நூலை எழுதி வெளியிட்டார்.
- ”ஜானகி விமுகி” என்ற நூலில் பாலின சமத்துவத்துக்கு மார்க்சியமே உகந்த நெறி என விளக்கினார்.
- ”பலி பீடம்” என்ற புதினத்துக்கு ஆந்திரப் பிரதேச அரசின் சாகித்திய அகாதமி விருது 1965 இல் இவருக்கு வழங்கப்பட்டது.
- சாதியப் பிரச்சினைக்குத் தீர்வு: புத்தர் போதாது, அம்பேத்கரும் போதாது, மார்க்சு அவசியத் தேவை என்ற ரங்கநாயகம்மா எழுதிய நூலின் தமிழ் மொழி பெயர்ப்பு வெளிவந்துள்ளது.
# ரங்கநாயகம்மா

## மேலும் பார்க்க

- http://www.ranganayakamma.org/Interview%20in%20'Chronicle'.htm
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

1. **வெளியிணைப்புகள்** எனும் துணைத் தலைப்பின்கீழ் ஆதாரங்கள் இருக்கும். இதனை உள்ளடக்கத்தில் முறைப்படிக் குறிப்பிட்டு, **மேற்கோள்கள்** எனும் துணைத் தலைப்பின்கீழ் ஆதாரங்களைக் காட்ட வேண்டும்.
1. மேற்கோள் சுட்டுவதில் ஒரு ஒழுங்கமைவினை பராமரிக்க வேண்டும்.
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## மீண்டும்...

2016 இல் ஆரம்பிக்கப்பட்ட வேலையின் மூலமாக 20 கட்டுரைகள் முன்னேற்றம் கண்டன. சேர்த்த மேற்கோள்களின் இணைப்புகள் பல இப்போது சரிவர வேலை செய்யவில்லை. எனவே, மீண்டும் பணியாற்ற வேண்டும்.
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## மீண்டும்...

### ஏன்

1. இலக்சுமண் சுருதி எனும் பெயரில் இயங்கிவந்த இணையத்தளம் இப்போது செயல்பாட்டில் இல்லை
1. திரைப்பட வரலாற்றாளர் ராண்டார் கை எழுதிய கட்டுரைகள் தி இந்து இணையத்தளத்தில் உள்ளன. தி இந்து இணையத்தளம் பணம் செலுத்தி, பார்க்கவேண்டிய தளமாக மாறிவிட்டது. எனவே, ராண்டார் கை அவர்களின் கட்டுரைகளை முழுமையாக படிக்க இயலவில்லை.
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## முன்னேற்றம் செய்யப்பட்ட திரைப்படத் தலைப்புக் கட்டுரைகள்

__NOTOC__  
| 1931 | 1932 | 1933 | 1934 | 1935 | 1936 | 1937 | 1938 | 1939 | 1940 |
| --- | --- | --- | --- | --- | --- | --- | --- | --- | --- |
| 1941 | 1942 | 1943 | 1944 | 1945 | 1946 | 1947 | 1948 | 1949 | 1950 |
| 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| 1961 | 1962 | 1963 | 1964 | 1965 | 1966 | 1967 | 1968 | 1969 | 1970 |
| 1971 | 1972 | 1973 | 1974 | 1975 |  |  |  |  |  |
| } |  |  |  |  |  |  |  |  |  |
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1935

1. மேனகா
1. நவீன சதாரம்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1944

1. பூம்பாவை
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1945

1. மீரா (திரைப்படம்)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1947

1. மிஸ் மாலினி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1951

1. மர்மயோகி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1952

1. என் தங்கை
1. தாய் உள்ளம்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1954

1. தூக்குத் தூக்கி (1954 திரைப்படம்)
1. போன மச்சான் திரும்பி வந்தான்
1. கூண்டுக்கிளி
1. எதிர்பாராதது
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1955

1. காவேரி
1. கள்வனின் காதலி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1957

1. யார் பையன்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1959

1. பிரசிடெண்ட் பஞ்சாட்சரம்
1. அவள் யார்
1. கல்யாண பரிசு
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1961

1. எல்லாம் உனக்காக
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி

## 1962

1. காத்திருந்த கண்கள்
# தானியங்கிகளின் மூன்று விதிகள்

**தானியங்கிகளின் மூன்று விதிகள்** (*Three Laws of Robotics*), வழக்கமாக ‘மூன்று விதிகள்’ அல்லது அசிமாவின் விதிகள்’ என்றும் அழைக்கப்படும்) என்பவை ஐசக் அசிமாவ் எனும் அறிவியல் புனைகதை ஆசிரியரால் உருவாக்கப்பட்டதாகும். இந்த விதிகள் அசிமாவின் 1942 ஆம் ஆண்டில் "ரன் அரெளண்ட்” எனும் சிறுகதையில் அறிமுகப்படுத்தப்பட்டாலும், அதற்கும் முன்னரே சில கதைகளில் மறைமுகமாக குறிப்பிடப்பட்டிருக்கிறது.  
"தானியங்கி கையேடு, 56 வது பதிப்பு, கி.மு. 2058" எனும் புத்தகத்தில் குறிப்பிடப்பட்டுள்ள அம் மூன்று விதிகள் கீழ்வருமாறு:  
- தானியங்கி மனிதர்களைக் காயப்படுத்தக் கூடாது. தானியங்கி இயங்காமல்/செயல்படாமல் இருப்பதால், மனிதர்கள் காயப்படுதலையும் அனுமதித்தல் கூடாது.  
- தானியங்கி மனிதர்களுக்குக் கீழ்ப்படிந்து நடந்து கொள்ளவேண்டும். அதேசமயம் அக்கீழ்படிதல் முதல் விதிக்கு முரண் இல்லாதவாறும் இருக்க வேண்டும்.  
- தானியங்கி தன்னுடைய சொந்த இருப்பின் பாதுகாப்பை உறுதி செய்து கொள்ள வேண்டும். அதாவது முதல் இரு விதிகளுக்கும் முரண் இல்லாதபடி ஒரு தானியங்கி தன்னுடைய சொந்த இருப்பை பாதுகாத்துக் கொள்ளலாம்.
# தெலூரியம் அறுபுளோரைடு

**தெலூரியம் அறுபுளோரைடு** *(Tellurium hexafluoride)* தெலூரியமும் புளோரினும் சேர்ந்து உருவாகக்கூடிய ஒரு கனிம வேதியியல் சேர்மமாகும். இச்சேர்மத்தின் மூலக்கூற்று வாய்ப்பாடு TeF6. நிறமற்று விரும்பத்தகாத மணத்துடன் உயர் நச்சாக தெலூரியம் அறுபுளோரைடு காணப்படுகிறது.
# தெலூரியம் அறுபுளோரைடு

## தயாரிப்பு

பொதுவாக புளோரின் வாயுவை 150 பாகை செல்சியசு வெப்பநிலையில் தெலூரியத்தின் மீது செலுத்தி தெலூரியம் அறுபுளோரைடு தயாரிக்கப்படுகிறது. இவ்வெப்பநிலைக்கு குறைவாக இருந்தால் தெலூரியம் நான்குபுளோரைடு, இருதெலூரியம் பதின்புளோரைடு உள்ளிட்ட கீழ்நிலை புளோரைடுகளின் கலவை உருவாகிறது.  
புளோரின் வாயுவை தெலூரியம் மூவாக்சைடு மீது செலுத்துவதாலும் தெலூரியம் அறுபுளோரைடைத் தயாரிக்க முடியும்.  
தெலூரியம் ஈராக்சைடுடன் செலீனியம் நான்குபுளோரைடு சேர்த்து முதலில் தெலூரியம் நான்கு புளோரைடு தயாரிக்கப்படுகிறது. பின்னர் இதை 200 பாகை செல்சியசு வெப்பநிலைக்கு அதிகமாக சூடுபடுத்தியும் தெலூரியம் அறுபுளோரைடு தயாரிக்கலாம். இதனுடன் தெலூரியமும் உடன் விளைபொருளாக உருவாகிறது.
# தெலூரியம் அறுபுளோரைடு

## பண்புகள்

தெலூரியம் அறுபுளோரைடு, உயர் சீரொழுங்கிலுள்ள எண்முக மூலக்கூற்று அமைப்பை கொண்டுள்ளது. கந்தகம், செலீனியம் தனிமங்களின் இயற்பியல் பண்புகளுடன் இதன்பண்புகளும் ஒன்றுபடுகிறது. மூலக்கூற்று எடை அதிகரிப்பு காரணமாக இது எளிதில் ஆவியாவதில்லை. −38 °செ வெப்பநிலையில் தெலூரியம் அறுபுளோரைடு குறுக்கமடைந்து ஒரு ஆவியாகக்கூடிய வெண்மைநிற திண்மமாக மாறுகிறது.
# தெலூரியம் அறுபுளோரைடு

## வினைத்திறன்

கந்தகத்துடன் ஒப்பிடுகையில் தெலூரியம் அறுபுளோரைடு அந்தளவுக்கு மந்தமான வேதிப்பொருளன்று. கந்தகம், செலீனியத்தைப் போல ஆறு அணுக்களை ஒருங்கிணைக்காமல் எட்டு அணுக்களை ஒருங்கிணைக்கும் தன்மையை கொண்டுள்ளது  
தண்ணிரில் TeF6 நீராற்பகுப்பு அடைந்து தெலூரிக் அமிலமாக (Te(OH)6) மாறுகிறது. இது 200 பாகை செல்சியசு வெப்பநிலைக்கு கீழ் தெலூரியத்துடன் வினைபுரிகிறது.
# எதிர் சமச்சீர் அணி

நேரியல் இயற்கணிதத்தில் ஒரு சதுர அணியின் இடமாற்று அணியானது மூல அணியின் எதிரணியாக இருந்தால் அச்சதுர அணி **எதிர் சமச்சீர் அணி** (*skew-symmetric matrix*) எனப்படும்)
:  
எடுத்துக்காட்டு:
:கீழுள்ள அணி ஒரு எதிர்-சமச்சீர் அணியாகும்.
:<math> A =\begin{bmatrix}
0 & 2 & -1 \\
-2 & 0 & -4 \\
1 & 4 & 0\end{bmatrix}</math>  
இவ்வணியின் இடமாற்று அணி:
:<math> A^T =\begin{bmatrix}
0 & -2 & 1 \\
2 & 0 & 4 \\
-1 & -4 & 0\end{bmatrix} = -A</math>
# எதிர் சமச்சீர் அணி

### அணிக்கோவை

*A* ஒரு *n*×*n* வரிசையுடைய எதிர் சமச்சீர் அணி *A* இன் அணிக்கோவை:
:det(*A*) = det(*A*<sup>T</sup>) = det(−*A*) = (−1)<sup>*n*</sup>det(*A*).  
*n* ஒற்றை எண்ணாக இருந்தால், அணிக்கோவையின் மதிப்பு பூச்சியமாகும்.  
*n* இரட்டை எண்ணாக இருந்தால், அணிக்கோவையின் மதிப்பை *A* இன் உறுப்புகளாலான பல்லுறுப்புக்கோவையின் வர்க்கமாக எழுதலாம். இம்முடிவினை முதன்முதலில் கணிதவியலாளர் கெய்லி நிறுவியுள்ளார்.
:det(*A*) = Pf(*A*)<sup>2</sup>.
# விரியன் மீன்

**விரியன் மீன்** (*viperfish*) என்பது கடல் மீன் பேரினமாகும். இந்த மீன்கள் ஊசிபோன்ற கூர்மையான நீண்ட பற்களும், குறுகிய தாடையும் கொண்டவை. பொதுவாக விரியன் மீன்கள் 30 செ.மீ முதல் 60 செ.மீ வரை (12 முதல் 24 இன்ச்) வரை வளரக்கூடியன. விரியன் மீன்கள் பகலில் குறைந்த ஆழத்தில் இருக்கும், ஆனால் இரவு நேரத்தில் ஆழத்திற்கு சென்றுவிடும். இவை முதன்மையாக வெப்பமண்டல கடல் பகுதியில் காணப்படுகின்றன. இவை தன் உடலின் கீழ்ப்புறப் பகுதிகளில் அமைந்துள்ள போட்டோபோர்சு என அழைக்கப்படும் ஒளி தயாரிப்பு உறுப்புகளைக் கொண்டு, தன் எல்லைக்குள் இரையைக் கவர்ந்து தாக்குவதாக நம்பப்படுகிறது.  
விரியன் மீன்கள் கருப்பு, பச்சை, வெள்ளி நிறங்களில் வேறுபடுகின்றன. இந்த மீன்கள் தன் இரையை பிடிப்பதற்கு இதன் பாங் போன்ற பல் பயன்படுத்துகிறது. இதன் பற்கள் மிக நீண்டு உள்ளதால் இவற்றின் வாயை மூட இயலாது எப்போதும் திறந்தபடியே இருக்கும்.  
இந்த மீன்கள் தங்கள் வாழிடங்களில் 30 முதல் 40 ஆண்டுகள் வரை வாழ்வதாக நம்பப்படுகிறது, ஆனால் அடைபட்ட நிலையில் ஒரு சில மணி நேரமே வாழ்கின்றன. இவற்றால் வினாடிக்கு தனது உடல் நீளத்தில் இரண்டு மடங்கு நீளம் என்ற வேகத்தில் நீந்த முடியும் என்று அறிவியலாளர்கள் கருதுகிறார்கள். ஆனால் இந்த வேகம் உத்தியோகப்பூர்வ வேகம் அல்ல.  
இவற்றைக் காணும்போது இதன் உடல் செதில்களால் மூடப்பட்டதுபோல காணப்பட்டுகின்றன. ஆனால் உண்மையில் இதன் உடலின் மேற்புறம் ஒளி ஊடுருவக்கூடிய மேல்பூச்சைக் கொண்டுள்ளன.
# சவப்பெட்டி மீன்

**சவப்பெட்டி மீன்** (*Coffinfish*, *Chaunax endeavouri*), என்பது *கடல் தேரை* குடும்பத்தைச் சேர்ந்த ஒரு இன மீனாகும். இவைஆஸ்திரேலியாவின் கிழக்குக் கடற்கரையான, தென்மேற்கு பசிபிக் உப்பு மிதவெப்பக் கரையில் காணப்படுகின்றன. இவை164–984.3&nbsp;ft (50 – 300&nbsp;m) ஆழத்தில் காணப்படுகின்றன. இவைஅதிகபட்சமாக22.0&nbsp;cm(8.66&nbsp;in) நீளம்வரை வளருகின்றன.
# சவப்பெட்டி மீன்

## பரவல்

ஆஸ்திரேலிய நாட்டின் கிழக்கு கடற்கரை தென்மேற்கு பசிபிக் மிதவெப்ப கடல்பகுதி.
# சவப்பெட்டி மீன்

## உயிரியல்

இவை கடலடிசேற்றில் வாழும் இனத்தவை. இவை சிறிய கால்கள் போலத் தோன்றும் துடுப்புகளைக் கொண்டு கடல் தரையில் நடந்து செல்லும், இதனால் இதற்கு கை மீன் (hand fish) என்று வேறுபெயரும் உண்டு. இம்மீன்களை எதிரி தாக்க வந்தால், உடனடியாக நிறைய தண்ணீரைக் குடித்து, உடலை புடைக்கச் செய்துவிடும். இதனால் இதன் உப்பிய உடலை எதிரியால் கடிக்க முடியாதவாறு தன்னை தற்காத்துக்கொள்ளும்.
# தியாடோச்சி

தியாடோச்சி எனும் வாரிசுரிமைப் போருக்குப் பின்னர் ஐந்தாக பிளவு பட்ட அலெக்சாண்டரின் கிரேக்கப் பேரரசின் பகுதிகளான தாலமி சோத்தரின் எகிப்திய தாலமைக் பேரரசு, ஆண்டிகோணஸ் ஆண்ட லெவண்ட் பகுதிகள், செலுக்கஸ் நிக்கோடர் ஆண்ட மேற்காசியாப் பகுதிகள், லிசிமச்சூஸ் ஆண்ட மாசிடோனியா மற்றும் சசாண்டர் ஆண்ட கிரேக்கப் பகுதிகள்]]  
**தியாடோச்சி** (Diadochi) (; இலத்தீன் **Diadochus**, , *Diádokhoi*, "வாரிசுகள்") கி மு 323இல் அலெக்சாண்டரின் மறைவுக்குப் பின்னர் ஹெலனிய காலத்தின் துவக்கத்தில், கிரேக்கப் பேரரசை கைப்பற்றுவதற்கு அலெக்சாண்டரின் குடும்பத்தினர், நண்பர்கள் மற்றும் படைத்தலைவர்களிடையே நடந்த வாரிசுரிமைப் போர்களை குறிப்பதாகும்.  
வாரிசுரிமைப் போர்களின் முடிவில் அலெக்சாந்தரின் படைத்தலைவர்களும், நெருகிய உறவினர்களும் அலெக்சாந்தர் வெற்றி கொண்ட பகுதிகளை ஐந்தாகப் பிரித்துக்கொண்டு ஆண்டனர். அவர்களில் தாலமி சோத்தர் எகிப்திய தாலமைக் பேரரசையும், ஆண்டிகோணஸ் லெவண்ட் பகுதிகளையும், செலுக்கஸ் நிக்கோடர் மேற்காசியாப் பகுதிகளையும், லிசிமச்சூஸ் மாசிடோனியாவையும், சசாண்டர் கிரேக்கப் பகுதிகளையும் ஆண்டனர். பின்னர் செலூக்கஸ் நிக்காத்தர் நிறுவிய செலூக்கியப் பேரரசு, கிரேக்க பாக்திரியா பேரரசு மற்றும் இந்தோ கிரேக்க நாடு என பிரிந்தது.  
அலெக்சாந்தரின் கிரேக்கப் பேரரசை அவரின் படைத்தலைவர்கள் ஆண்ட காலத்தை (கி மு 323 – கி பி 31) ஹெலனிய காலம் என்பர்.